cyanic-selkie/wikianc huggingface dataset:
Vuk Stefanović Karadžić
Filološki rad
U prvoj polovini 19. vijeka, uz pomoć tadašnjih vrhunskih filologa, kao što su braća Grim i austrijskih vlasti koje je predstavljao Jernej Kopitar, glavni habsburški cenzor za slavenske knjige—Vuk Stefanović Karadžić je počeo opsežnu reformu srpskog jezika. mini|desno|Mala prostonarodna slavenoserbska pesnarica. Prva Vukova zbirka narodnih pjesama, štampana u [[Beču 1814. Muzej Vuka i Dositeja.]] Ta je reforma počela u ranome razdoblju, prije 1814, kada je štampana prva srpska gramatika, Karadžićeva "Pismenica serbskoga jezika", u kojoj je u dobroj mjeri već prihvatio slovopisna rješenja Save Mrkalja iz 1810. Vremenom, Karadžić je dosta brzo, već pri pojavi "Srpskog rječnika", formulirao svoj nacionalnojezični program. Iako je među srpskim piscima ranijega razdoblja (npr., kod Gavrila Venclovića) bilo djela pisanih srpskim vernakularom, Vuk je Karadžić prvi izgradio načela novoga srpskog standardnog jezika. Osnovna načela Karadžićeve reforme se mogu sažeti u tri tačke:
mini|desno|Srpski rječnik istolkovan njemačkim i latinskim riječima objavljen je u Beču 1818. i sadrži 26.270 riječi. Uz Rječnik objavljena je i Gramatika. Cijelo tadašnje društvo osudilo je Vukov Rječnik, što zbog ortografije, što zbog sramotnih riječi, kao što su (pi*ka, ku*as, du*e...). Iako je vremenom sve bolje upoznavao srpsku jezičnu i književnu baštinu, od srbulja do hagiografskih djela iz doba srednjega vijeka, postojećih u kasnijim prijepisima, Karadžić je bio otprije svjestan da tradicija staroslavenskog jezika srpske suvrsti nije njegov glavni problem, kao ni uveženi ruskocrkveni jezik koji se ukorijenio u liturgiji- već slavenosrpski jezik, križanac ruskocrkvenoga i govornoga jezika vojvođanskih građanskih klasa, na kojem je već postojala nezanemariva književna produkcija, i čiji su protagonisti (Milovan Vidaković, Miloš Svetić), uz potporu patrijarha Stracimirovića, bili glavni Vukovi protivnici.
Bit spora nije ležala u akademskim nijansama, nego u samodefiniciji srpske nacionalne kulture toga doba. Ukratko: iako se veoma često, uglavnom u popularizatorskim djelima i širokim krugovima, srž Karadžićeve jezične preoblike traži u grafijskoj i pravopisnoj promjeni, to je tek tehnički vid njegova prevrata. Glavna razlučnica spora bijaše u tom što je Karadžić, u općem smjeru djelovanja, jezik oblikovao prema idealiziranom uzoru srpskih seoskih govora, kao i to što se dio njegovih jezikoslovnih inovacija ili oslanjao ili bio na crti već postojećih ostvaraja hrvatske jezične kulture. Sam je Karadžić tokom rada dotjerivao jezični izraz, jer je bio svjestan da nema ujednačenoga govora koji bi mogao biti jednostavno "prepisan"-no, ostaje činjenicom da je njegov ustrajni i strpljivi terenski rad u bilježenju srpskih narodnih poslovica, pjesma i priča bio pokazateljem folklorističke usmjerbe cijeloga njegova rada, a taj segment je i bio metom kritika obrazovanih slojeva. Naime, govorni jezik priprosta puka nema razvijen intelektualni ni misleni rječnik, pa su mu protivnici prigovarali da osiromašuje srpski jezik. Ta je zamjerka imala smisla, no samo kratkoročno. Budući da srpska kultura nije imala razvijene i ukorijenjene tradicije na vernakularu, a slavenosrpski križanac je bio potpuno umjetan jezik kojim ne samo što nije govorio niko, nego i bez gramatičkih pravila, te i principa po kojima bi se napravila takva pravila, jedini put u budućnost je vodio preko rušenja tadašnje vladajuće jezične kulture. U tom pothvatu nije nedostajalo nihilizma, no, nije se ni mogao svesti jedino na razorno djelovanje: srpska narodna poezija pokazala se mostom koji vodi od pamćenja na srednjovjekovnu kulturu i uspostavlja kontinuitet na razini narodnih i vjerskih simbola identifikacije. Glede pak optužbi da Karadžić profilom svojim reformi želi Srbe pokatoličiti (jer je nemali dio njegovih odredaba već postojao u hrvatskim i katoličkim pisanim djelima, književnim i leksikografskim), osim vidljive nebuloznosti takovih inkriminacija, zanimljivim ostaje pitanje u kojoj su mjeri hrvatska (slovinska, ilirska) djela utjecala na njegovu jezičnu stilizaciju. Za sada, sa sigurnošću se može reći da jesu, no stepen uticaja je teško odrediti: Vuk je posjedovao više hrvatskih leksikografskih djela (rječnike i slovnice Della Belle, Mikalje, Belostenca, Stullija), te književna djela pretežno slavonskih pisaca (Relkovića, Kanižlića, Ivanošića), te pokojega dubrovačkog (kasnija izdanja Gundulića)- no, vjerovatno je najbliže istini da je našao u njima određen broj rješenja koja je uporabio u stilizaciji svoga oblika jezika, no i to da je opći smjer hrvatskog jezikoslovlja i književnosti bio stran njegovu duhu koji je idealizirao pučki idiom, te u cjelini odbijao "gospodski" ili "varoški" oblik jezika- makar taj nastao i na štokavskom vernakularu.
Negativna posljedica Karadžićeva polemičko-publicističkoga djelovanje bijaše njegovo zasnivanje pansrpske ideologije temeljene na pojednostavljenom shvaćanju jezičnodijalekatskih zakonitosti i historije. Esencijalno, Karadžić je izjednačio sve govornike štokavskoga narječja s etničkim Srbima, postavivši temelje ideologije Velike Srbije u kulturnopovijesnom obliku. Iako se ne može sam okrivljavati za te stavove (koje je, čak i u radikalnijem obliku, zastupala rana slavistika u radovima Dobrovskog ili Šafařika)- ostaje činjenicom da Karadžić nije, ni nakon polemike s hrvatskim filolozima poput Šuleka, odstupio od svijih stajališta, iako ih nije mogao uvjerljivo argumentirati. Time je doprinio rastu netrpeljivosti, koju ni jasno odricanje i nijekanje štokavsko-srpske kvazijednadžbe njegova najpoznatijega nasljedovatelja Đure Daničića, nije bitno umanjilo, te koja i dalje dominira srpskom jezičnopovijesnom ideologijom.
Karadžićeva kapitalna djela, medu kojima se ističu prvo izdanje "Srpskog rečnika" (1818.), drugo, znatno prošireno (1852.), te prijevod "Novoga zaveta" (1847.), postavili su temelje za savremeni standardni srpski jezik, a znatno su utjecala i na oblik savremenog standardnog hrvatskog jezika, ponajviše u fazi tzv. hrvatskih vukovaca ili mladogramatičara, među kojima se isticao Tomislav Maretić.
Nefilološki rad
Vuk je pored svog najvećeg doprinosa na jezikoslovnom planu, dao vrlo značajan doprinos i srpskoj antropologiji u kombinaciji s onodobnom etnografijom. Uz etnografske zapise ostavio je zapise i o fizičkim osobinama tijela. U književni jezik je unio bogatu narodnu terminologiju o dijelovima tijela od tjemena do stopala. - Treba napomenuti da su ovi termini dio standardnoga srpskoga strukovnog nazivlja, kako u znanosti tako i u svakodnevnom govoru. Dao je, između ostalog, i svoje tumačenje veze između prirodnoga okoliša i stanovništva, a tu su i dijelovi o prehrani, o načinu stanovanja, higijeni, bolestima, kao i o pogrebnim običajima. U cjelini gledano, ovaj značajni doprinos Vuka Karadžića zaslužuje novu analizu savremene antropologije.
Reforma ćirilice
Iz staroslavenske azbuke Vuk je uzeo slijedeća 24 slova:
Njima je dodao: Ј ј, Љ љ, Њ њ, Ћ ћ, Ђ ђ i Џ џ a izbacio:
Citati
Iako gore navedeni citat se obično pripisuje Vuku S. Karadžiću, citat je zapravo ortografski princip kojeg je izmislio njemački gramatičar i filolog Johann Christoph Adelung. Karadžić je samo koristio taj princip kako bi sproveo reformu svog jezika (iz knjige "Gramatika srpskog jezika" profesora Ljubomira Popovića).
Spisak država po proizvodnji aluminij-oksida
Aluminij-oksid je amfoterični oksid aluminija sa hemijskom formulom Al2O3. Često se spominje i kao alumina ili aloksit u zajednicama u rudarstvu, keramici i nauci o materijalima. Proizvodi se Bayerovim procesom iz boksita. Njegova najznačajnija upotreba je proizvodnji metala aluminija, iako se još koristi kao abraziv zbog njegove tvrdoće i kao vatrostalni materijal zbog njegove visoke tačke topljenja.
Spisak država po proizvodnji
Ova je spisak država po proizvodnji aluminij-oksida u 2008. godini, većinom baziran na podacima sa stranice bgs.ac.uk, od januara 2008. godine.
Utva Lasta
Lasta 95 je školski avion kojeg je razvila aeroindustrija Utva iz Pančeva.
Historija i razvoj
Zbog stalnog rasta cijene goriva i pomeranja granica brzine i složenosti borbenih aviona, u svijetu se iskristalisala koncepcija klipnog ili turbomlaznog lakog aviona, za osnovno školovanje pilota. Jugoslovensko Ratno zrakoplovstvo i protivzračna odbrana se opredijelilo za taj koncept i saglasno s tim je to opredjeljenje razradilo u Strategiji razvoja RV i PVO, na osnovu je i definiran TTZ, za razvoj aviona te kategorije. U međuvremenu, silom prilika, koristila se Utva 75 za osnovno školovanje pilota iako taj avion za to nije namjenjen. Još uvijek se koristi, pošto je tek sada počela da pristiže zamjena. Kod aviona Utva 75 učenik i nastavnik sjede jedan pored drugog. Vojni piloti se prioritetno školuju i obučavaju, posebno u akrobacijama, s oba sjedišta u ravni simetrije, kao da su u borbenom avionu. Pored toga, Utva 75 razvijena je po normama turističkih aviona a vojni piloti se školuju da lete na avionima koji ispunjavaju MIL propise.
Ratno zrakoplovstvo i protivzračna odbrana opredijelilo se u svojoj studiji Strategija razvoja RV i PVO i definiranom TTZ-u da spoji nekadašnje uloge aviona Aero-3 i 522 s pokrenutim projektom školskog aviona "Lasta", s koga je prelazak na G-4 Super Galeb, s ekonomičnom preraspodjelom časova letenja u toku školovanja pilota. Taj zahtjev je podrazumijevao avion opremljeniji, udobniji, bolje naoružan i s većim brzinama polijetanja i slijetanja. Pri određivanju TTZ-a, za avion "Lasta", ključno pitanje je bilo, za koju repernu tačku definisati zahtjeve za "Lastu", u rasponu mogućnosti između jednostavnog aviona, klase Aero-3 i G-4. Krajem osamdesetih i početkom 1990-ih, tadašnje RV i PVO se opredjelilo da se definicijom TTZ-a približi avionu G-4. "Lasta" je programirana na osnovu tih zahtjeva, za laku i racionalnu pripremu pilota, učenika, za prelazak na G-4. To je bio prilaz, prvenstveno, pilotskog školskog centra.[4] To je posljedično, značilo, veća opremljenost (veća masa) i manja površina krila, za veće brzine poletanja i sletanja. Vazduhoplovnotehnički institut je, na osnovu definisanog TTZ-a i svoga iskustva s prethodnih programa, uradio programske dokumente, saglasno važećim propisima.
Saglasno tim odlukama i dokumentima, Vazduhoplovnotehnički institut je uradio Program realizacije (PR), u septembru 1982. Iz navedenog prilaza je proizašla diktirana opremljenost (veća masa) i manja površina krila, za veće brzine polijetanja i slijetanja. Po usvajanju PR-a, Institut je uradio projekat i vodio prototipski razvo u okviru fabrike Utva, Pančevo i kooperanata ostalih firmi zrakoplovne industrije SFRJ. Sve poslove na razvoju aviona "Lasta", u Institutu, je vodio dipl. ing. Miloš Petrić, u svojstvu Direktora programa. Ova prva varijanta je kasnije, radi raspoznavanja, nazvana Lasta 1.
Direktor programa "Lasta", sa saradnicima, objašnjava tehnička rešenja rukovodiocima RV i PVO. Napravljena su dva prototipa; prvi je poletio 2. septembra 1985. u Vazduhoplovnoopitnom centru (VOC), na aerodromu Batajnica, s probnim pilotom, načelnikom VOC-a, pukovnikom Živanom Kalićem.
NGC 5458
NGC 5458 je dio galaksije i nalazi se u sazviježđu Veliki medvjed. Prvo otkriće je napravio Bindon Blood Stoney 1. marta 1851. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Prvobitna zajednica
Prvobitna zajednica je najstariji oblik društvenog uređenja, u kojem su sva sredstva za proizvodnju bila zajednička, a raspodjela onoga što se pribavi podjednaka.
Razvoj prvobitne zajednice
Prvobitna zajednica obuhvata vremenski dugo razdoblje od pojave čovjeka, pa do časa kada se počelo proizvoditi više nego što je potrebno za goli opstanak. Sredstva za proizvodnju i višak rada prisvajaju pojedinci, čovjek počinje izrabljivati drugog čovjeka, nastaje država, počinje era robovlasništva i raspada se prvobitna zajednica.
Polideuk (zvijezda)
Polideuk (β Geminorum, lat.Pollux) je najsjajnija zvijezda u sazviježđu Blizanci. Prividni sjaj iznosi 1.14 a udaljena je 33.78 sg od Sunca. Beta Geminorum je narandžasti div spektralne klase K0III. Na arapskom se zove glava drugog blizanca ( Al Ras al Tau’am al Mu’akhar). U junu 2006 godine otkrivena je vansolarna planeta Polideuk b, s masom 2.3 puta većom od Jupitera. Orbitalni period planete iznosi 590 dana.
Krkovo pri Karlovici
Krkovo pri Karlovici je naseljeno mjesto u sastavu općine Velike Lašče, regija Srednja Slovenija, Slovenija.
Historija
Do teritorijalne reorganizacije u Sloveniji nalazilo se u sastavu grada Ljubljane, odn. stare općine Vič–Rudnik.
Stanovništvo
Na popisu stanovništva 2011. godine, Krkovo pri Karlovici je imalo 14 stanovnika.
Napomena: ''Do 1953. iskazivano pod imenom Krkovo.''
Berlins Most Wanted
Berlins Most Wanted (skraćeno BMW) je rep grupa iz Berlina koju su osnovali Bushido, Bass Sultan Hengzt i King Orgasmus One. Nije poznat tačan datum osnivanja grupe, ali pod ovim imenom su snimili nekoliko albuma, uključujući King of KingZ (2001)(Bushido), i na King Orgasmus One-ovim albumima Sexkönig (1998) i  Berlin bleibt hart (2002) (sa Bass Sultan Hengzt-om).
Ponovno osnivanje
U 2010. godini Bushido je ponovo osnovao grupu sa reperima Kay One i Fler.
Ugao dvije poluprave
Uređen par polupravi h, k sa zajedničkim početkom O određuju dva orjentisana ugla, kojima je h prvi krak. Ova dva ugla imaju suprotne orjentacije- pozitivnu i negativnu. jedan ovaj ugao je konveksan, a drugi konkavan ili su oba ravni uglovi.
Dvije podudarne poluprave određuju nulti i puni ugao.
Za ove uglove vrijedi da su suprotne orjentacije i da se dopunjavaju do punog ugla.
(h,k) je oznaka za bilo koji od uglova koje određuju poluprave h i k.
Jedan od ovih uglova nije veći od ravnog ugla. Zvaćemo ga glavnim uglom polupravi h, k ; s tim što ćemo za glavni ugao uzeti pozitivno orjentisani ravni ugao koji one ćine.
São Francisco (rijeka)
São Francisco je rijeka u Brazilu. Dužinom od 2.830 kilometara najduža je rijeka koja cijelom dužinom protiče kroz Brazil i četvrta najduža rijeka u Južnoj Americi, nakon rijeka Amazon, Paraná i Madeira.
Ugao dvije poluprave
Ako se poluprave h i k poklapaju onda je glavni ugao nulti ugao.
São Francisco (rijeka)
Otkriće
Prvi evropljanin koji je otkrio rijeku bio je Amerigo Vespucci 4. oktobra 1501. godine. Godine 1865. britanski istraživač i diplomata Richard Francis Burton je po prebacivanju u Santos istraživao rijeku od njenog izvora do vodopada kod Paulo Afonsa.
Izvor i ušće
Izvire ispod planinskog lanca Canastra, u centralnozapadnom dijelu savezne države Minas Gerais. Od izvora, rijeka uglavnom protiče sjeverno, kroz države Minas Gerais i Bahia, skupljajući vodene tokove sa površine od 630 000 km2. Prije nego što skrene istočno, formira svojim tokom granicu između država Bahie na desnoj i država Pernambuco i Alagoas na lijevoj strani. Pri ušću u Atlantski okean, rijeka formira granicu između država Sergipea i Alagoasa.
NGC 1188
NGC 1188 (također poznat kao MCG -3-8-68 i PGC 11533) je spiralna galaksija koja je udaljena oko 120 miliona sg od Zemlje i nalazi se u sazviježđu Eridan. Najveći prečnik je 1,00 (35 hiljada sg) a najmanji 0,5 uglovnih minuta (18 hiljada sg). Prvo otkriće je napravio Francis Preserved Leavenworth 2. decembra 1885. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 6945
NGC 6945 (također poznat kao MCG -1-52-15 i PGC 65132) je eliptična galaksija koja je udaljena oko 174 miliona sg od Zemlje i nalazi se u sazviježđu Vodolija. Najveći prečnik je 1,60 (81 hiljada sg) a najmanji 0,8 uglovnih minuta (41 hiljada sg). Prvo otkriće je napravio Albert Marth 12. jula 1864. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Spisak država po proizvodnji bizmuta
Bizmut je hemijski element koji ima simbol Bi i atomski broj 83. Ovaj teški, krhki, trovalentni i petovaletni slabi metal sa bijelim kristalima ima roze primjese, koje predstavljaju arsen i antimon. Od svih metala, on je najprirodniji dijamagnetik, a samo živa ima nižu vrijednost toplotne provodljivosti. Za njega se donedavno smatralo da je posljednji prirodni neradioaktivni element.
Spojevi bizmuta koriste se u kozmetičkim i medicinskim procedurama. Pošto je otrovnost olova posljednjih godina od velikog interesa u javnosti, korištenje legura sa metalnim bizmutom kao zamjena za olovo znatno je povećalo ekonomski značaj ovog metala.
Spisak država proizvođača
Ovo je spisak država po proizvodnji bizmuta u 2012. godini
Pansy Parkinson
Pansy Parkinson, fiktivni lik iz serije romana o Harry Potteru spisateljice J. K. Rowling, je Slytherinka sa Harryjeve godine u Hogwartsu. Pansy je često viđana u društvu Draca Malfoya za kojeg se kasnije ispostavilo da je njen dečko. Nakon što je Draco ozlijedio ruku u Harry Potteru i zatočeniku Azkabana Pansy je stalno bila s njim, u Harry Potteru i Plamenom peharu bila je Dracova pratilja na Božićnom balu tokom kojeg je nosila blijedo rožičastu svečanu pelerinu.
U Harry Potteru i Redu feniksa pridružila se Inkvizitorskom odredu. Pobrinula se da zagorča živote svih članova Dumbledoreove Armije. Ona je iz Sobe potrebe uzela spisak s imenima svih članova Dumbledoreove Armije.
Pansy je u filmu Harry Potter i zatočenik Azkabana glumila Genevieve Gaunt.
Figuren der Harry-Potter-Romane List of supporting Harry Potter characters es:Anexo:Personajes secundarios de Harry Potter Lijst van Zwadderaars Elever i Smygard Ślizgoni
Kvalifikacije za Svjetsko prvenstvo u nogometu 1990.
= Kvalifikacije za Svjetsko prvenstvo u Italiji 1990 =
Za Svjetsko prvenstvo u Italiji 1990 godine bilo je prijavljeno ukupno 110 reprezentacija i to:
= Evropa / UEFA =
150px|lijevo Ukupno 33 ekipe iz Evrope bile su podijeljene u sedam grupa. Pobjednici grupa su direktno kvalificirani, kao i drugoplasirani iz grupa sa po pet ekipa. Od tri drugoplasirane ekipe iz grupe po četiri reprezentacije, kvalifikovale su se dvije ekipe sa većim brojem bodova.
Grupa 7
= Južna Amerika / CONMEBOL =
Grupa 3
=Sjeverna i Srednja Amerika / CONCACAF =
Finalna grupa
Zbog političke nestabilnosti u Salvadoru, utakmice između Salvadora i Gvatemale nisu odigrane
=Azija / AFC = 150px|lijevo
Grupa 2
Reprezentacija Bahraina odustala je od daljeg takmičenja
Grupa 3
Reprezentacija Južnog Jemena odustala je od daljeg takmičenja
Grupa A
Reprezentacija Libije odustala je od daljeg takmičenja
Finale
= Okeanija / OFC=
Druga runda
= Play off Južna Amerika-Okeanija =
= Ekipe sa brojem učestvovanja na svjetskim prvenstvima =
14 prvenstava
12 prvenstava
10 prvenstava
9 prvenstava
8 prvenstava
7 prvenstava
6 prvenstava
5 prvenstava
4 prvenstva
3 prvenstva
2 prvenstva
1 prvenstvo
IC 2339
IC 2339 (također poznat kao Arp 247, IRAS 08206+2130, MCG 4-20-45, PGC 23545 i UGC 4383) je prečkasta spiralna galaksija koja je udaljena oko 249 miliona sg od Zemlje i nalazi se u sazviježđu Rak. Najveći prečnik je 1,10 (80 hiljada sg) a najmanji 0,6 uglovnih minuta (44 hiljade sg). Prvo otkriće je napravio Stephane Javelle 2. marta 1896. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
Predsjedavajući Predsjedništva Bosne i Hercegovine
Predsjedništvo Bosne i Hercegovine, na osnovu Ustava, definisano je kao najviša državna institucija, u kojoj funkciju kolektivnog šefa države vrše ravnopravno tri člana iz reda konstitutivnih naroda Bosne i Hercegovine: bošnjačkog, srpskog i hrvatskog. Ustavne nadležnosti Predsjedništva definisane su članom V Ustava, koji predstavlja poseban aneks Okvirnog sporazuma za mir u Bosni i Hercegovini koji je parafiran u Daytonu 21. novembra 1995. i zvanično potpisan u Parizu 14. decembra 1995.
Predsjedavajući Predsjedništva Bosne i Hercegovine se svakih osam mjeseci smjenjuju na mjestu Predsjedavajućeg predsjedništva tokom mandata Predsjedništva, koji traje četiri godine. Članove predsjedništva neposredno bira narod na izborima, na način da za bošnjačkog i hrvatskog člana glasa biračko tijelo Federacije, a za srpskog člana Republike Srpske.
Trenutni predsjedavajući je Željko Komšić, iz reda hrvatskog naroda, obnašavši dužnost predsjedavajućeg od 16. jula 2023.
De facto
De facto je latinski izraz koji obično označava stanje "u stvarnosti" ili "činjenično" stanje koje nije zasnovano u zakonu. Ovaj izraz se obično koristi u kontrastu sa latinskim izrazom de jure kada su u pitanju predmeti u polju prava, upravljanja i standarda koji postoje u upotrebi, ali nisu nastali kao rezultat postojanja regulative u tom polju.
Termin de facto se također koristi kada ne postoji relevantan zakon ili standard ali postoji ustaljena praksa.
Zukići (Konjic)
Zukići su naseljeno mjesto u općini Konjic, Bosna i Hercegovina.
Mensur Porović
Mensur Porović rođen je 1961. u Prijepolju bosanskohercegovački likovni umjetnik. Srednju školu primijenjenih umjetnosti završio je u Sarajevu.
Akademiju likovnih umjetnosti u Sarajevu odsjek slikarstvo završio je u klasi prof. Milivoja Unkovića. Član je Udruženja likovnih umjetnika BiH. Zaposlen je na mjestu direktora u Srednjoj školi primijenjenih umjetnosti u Sarajevu. Priredio je više samostalnih i učesnik velikog broja kolektivnih izložbi.
Jan Palach
mini|Jan Palach Jan Palach (11. august 1948 – 19. januar 1969) je bio češki student historije i političke ekonomije na Karlovom Univerzitetu. Poznat je po tome što je izvršio samoubistvo kao čin političkog protesta protiv sovjetske okupacije Čehoslovačke. Njegovo samoubistvo bilo je jedan od ključnih događaja tokom Praškog proljeća 1968/1969, što je mnogo kasnije dovelo do pada Željezne zavjese.
Bocvana
Bocvana, službeno Republika Bocvana (Tswana jezik: Lefatshe la Botswana), je kontinentalna država u južnoj Africi. Bila je dijelom bivšeg britanskog protektorata Beučana, a sadašnji naziv Bocvana je usvojen nakon što je postala nezavisna država unutar Commonwealtha nacija 30. septembra 1966. Bocvana je reprezentativna demokratija u kojoj se neometani demokratski izbori održavaju od nezavisnosti unutar Commonwealtha, što je čini jednom od država sa najdužom tradicijom demokratije u Africi.
Oko 70% teritorije pokriva Kalahari pustinja. Graniči sa Južnoafričkom Republikom na jugu i jugoistoku, Namibijom na zapadu i sjeveru, i Zimbabveom na sjeveroistoku. Granica sa Zambijom na sjeveru blizu Kunzungule je neprecizno definirana, i nije duža od nekoliko stotina metara.
Sa srednje velikom površinom i samo 2,3 miliona stanovnika, Bocvana je jedna od najrjeđe naseljenih država na svijetu. Oko 10% stanovništva živi u glavnom i najvećem gradu Gaboroneu. Nekada vrlo siromašna zemlja, Bocvana je od sredine 1960-ih doživjela napredak ekonomije, posebno u sektorima rudarstva, stočarstva i turizma.
Bocvana je član Afričke Unije, Južnoafričke razvojne zajednice, Commonwealtha nacija i Ujedinjenih nacija. Država je posebno pogođena HIV/AIDS epidemijom, i bilježi velik rast zaraženih uprkos programima koji nastoje da spriječe zarazu i educiraju stanovništvo. Broj ljudi zaraženih HIV virusom je porastao sa 290.000 u 2005 na 320.000 u 2013.
Etimologija
Ime države znači "Zemlja Tsvana", što se odnosi na dominantnu etničku grupu u Bocvani. Termin Batswana prvobitno je primijenjen na Tswana, što je još uvijek slučaj. Međutim, općenito se počeo koristiti kao demonim za sve građane Bocvane. Mnogi engleski rječnici uključuju i Bocvanane koji se odnose na ljude iz Bocvane, iako se taj izraz rijetko koristi u zemlji.
Kolonijalizam i protektorat Bechuanaland
Tijekom sukoba za Afriku teritorij Bocvane priželjkivali su i Njemačka i Velika Britanija. Tokom Berlinskog kongresa, Britanija je odlučila pripojiti Bocvanu kako bi zaštitila Put prema sjeveru i tako povezala Cape Colony sa svojim teritorijima sjevernije. Jednostrano je anektirala teritorije Tswane u januaru 1885., a zatim poslala Warrenovu ekspediciju na sjever da učvrsti kontrolu nad tim područjem i uvjeri poglavice da prihvate britansku prevlast. Usprkos strepnjama, na kraju su se pomirili s britanskom upravom.
1890. godine područja sjeverno od 22° dodana su novom protektoratu Bechuanaland. Tijekom 1890-ih novi teritorij podijeljen je u osam različitih rezervata, s prilično malim količinama zemlje koja je ostavljena kao uporište za bijele naseljenike. Tijekom ranih 1890-ih, britanska je vlada odlučila predati protektorat Bechuanaland BSAC-u (British South Africa Company). Ovaj plan, koji je bio na putu da se ostvari, unatoč molbama Tswana čelnika koji su u znak protesta obilazili Englesku, na kraju je propao neuspjehom Jamesonove racije u januaru 1896.
De jure
Reference
Liste de locutions latines
Bocvana
Kolonijalizam i protektorat Bechuanaland
Širenje britanske središnje vlasti i evolucija plemenske vlade rezultirali su 1920. uspostavom dvaju savjetodavnih vijeća koja će predstavljati i Afrikance i Evropljane. Afričko vijeće sastojalo se od osam poglavica plemena Tswana i nekih izabranih članova. Proglasi 1934. godine regulisali su plemensku vladavinu i ovlasti. Evropsko-afričko savjetodavno vijeće osnovano je 1951., a Ustavom iz 1961. osnovano je savjetodavno zakonodavno vijeće.
Nezavisnost
U junu 1964. Ujedinjeno Kraljevstvo prihvatilo je prijedloge za demokratsku samoupravu u Bocvani. Sjedište vlade preseljeno je 1965. iz Mahikenga u Južnoj Africi, u novoosnovani Gaborone, koji se nalazi u blizini bocvanske granice s Južnom Afrikom. Na temelju ustava iz 1965. godine, zemlja je održala svoje prve opće izbore i stekla neovisnost 30. septembra 1966. Seretse Khama, vođa pokreta za neovisnost i legitimni pretendent na vrhovno rukovodstvo poglavarstva Ngwato, izabran je za prvog predsjednika, a potom je dva puta ponovno biran.
Predsjedništvo je prešlo na zasjedanje dopredsjednika Quetta Masirea, koji je i sam izabran 1984. godine i opet ponovno izabran 1989. i 1994. godine. Masire se povukao s dužnosti 1998. godine. Naslijedio ga je Festus Mogae, koji je pobijedio na izborima 1999. te opet 2004. Predsjedništvo je 2008. prešlo na Iana Khamu (sina prvog predsjednika), koji je bio Mogaeov potpredsjednik otkako je 1998. dao ostavku na mjesto zapovjednika Bocvanskih obrambenih snaga kako bi preuzeo ovu civilnu ulogu.
Dugotrajni spor oko sjeverne granice s namibijskim pojasom Caprivi bio je predmet presude Međunarodnog suda u decembru 1999. Presudio je da otok Kasikili pripada Bocvani.
Sudstvo
Sudstvo je nezavisno o izvršnoj i zakonodavnoj vlasti. Bocvana je zauzela 30. mjesto od 167 država u Indeksu demokracije 2012. Prema Transparency International, Bocvana je najmanje korumpirana zemlja u Africi i nalazi se blizu Portugala i Južne Koreje.
Sastoji se od tipičnog sudskog sustava lokalnih prekršajnih sudova, Višeg suda i Apelacijskog suda. Viši sud ima neograničenu izvornu nadležnost za saslušanje i utvrđivanje bilo kakvih kaznenih, građanskih ili ustavnih slučajeva prema bilo kojem zakonu. Žalbe može saslušati Apelacijski sud. Šef Višeg suda je Vrhovni sudac.
Apelacijski sud je najviši i konačni sud u zemlji i bavi se žalbama Višeg suda i Industrijskog suda. Šef Apelacijskog suda je Sudac predsjednik.
Suce imenuje predsjednik Bocvane na preporuku Komisije za pravosudne službe.
Vrhovni suci:
Vanjski odnosi i vojska
U vrijeme neovisnosti Bocvana nije imala oružane snage. Bocvanske obrambene snage (BDF) osnovane su 1977., tek nakon što su rodezijska i južnoafrička vojska udarile protiv Zimbabvejske narodne revolucionarne vojske Predsjednik je vrhovni zapovjednik oružanih snaga i imenuje Vijeće odbrane, a BDF se trenutno sastoji od otprilike 60 000 vojnika. 2019. Bocvana je potpisala UN-ov sporazum o zabrani nuklearnog oružja.
Administrativne podjele
Bocvana je podjeljena u deset distrikta ili okruga:
Geografija
Nalazi se na jugu Afrike. Sa površinom od 581.730 km² Bocvana je 48. država na svijetu po veličini, usporediva sa Francuskom, Madagaskarom ili Ukrajinom. Nalazi se između 17° i 27° paralele u južnoj hemisferi, i između 20° i 30° meridijana istočno od Greenwicha. Reljef je planinski i prevladavaju visoravni. Dominira pustinja Kalahari, koja pokriva 70% države. Delta Okavangoa, jedna od najvećih delti na svijetu, nalazi se na sjeverozapadu. Makgadikgadi, veliki slani bazen, nalazi se na sjeveru zemlje. Riječni slijev rijeke Limpopo nalazi se djelimično u Bocvani, a njene pritoke Notwane, Bonwapitse, Mahalapye, Lotsane, Motloutse i Shashe nalaze se na istoku. Brana Gaborone, koja se nalazi na rijeci Notwane, snabdjeva glavni grad Gaborone vodom. Rijeka Chobe nalazi se na sjeveru i djeluje kao granica između Bocvane i Namibije. Klima je stepska, kontinentalna i poluekvatorijalna.
Ekologija
Bocvana je vrlo bogata što se tiče staništa životinjskog svijeta. Osim pustinje i delte, mogu se naći travnate površine i savane gdje se mogu naći obični gnu, antilope i ostali sisavci i ptice. Nacionalni park Chobe i rezervat prirode Moremi (u delti Okavangoa) popularne su turističke atrakcije.
Privreda
Dohodak po stanovništvu 1980te je iznosio 910$. U novije vrijeme se razvija rudarstvo. Zemljšte je slabog kvaliteta. Sve češće se vrši navodnjavanje. Uzgaja se: kukuruz, pšenica, ječam. Sve se više baziraju na proizvodnju ruda kojima su bogati: bakar, mangan, srebro, zlato, željezo. Industrija: prehrambena, kožna te proizvodnja dijamanata. Turizam se također razvija.
Stanovništvo
Najveća etnička grupa su Tswana, i čine 79% stanovništva. Sljedeća najveća skupina su Kalange sa 11% te Bušmeni, koji čine 3%. Ostalih 7% sastoji se od nekoliko manjih lokalnih etničkih skupina te Indijaca i Evropljana. Neke od domorodačkih grupa su Shona, Bayei, Bambukushu, Basubia, Baherero i Bakgalagadi. Manjinu Indijaca u zemlji čine imigranti i potomci imigranata iz Indije koji su u Bocvani došli iz Mozambika, Kenije, Mauricijusa i Južnoafričke Republike. Od 2000. pa nadalje, pogoršanjem gospodarskog stanja u Zimbabveu, broj imigranata iz te zemlje u Bocvani povećao se na desetine hiljada.
Manje od 10.000 Bušmena još uvijek živi tradicionalnim (lovačkom-sakupljačkim) načinom života. Poseban izvještaj UN-a iz 2010. spominje gubitak teritorija kao glavni uzrok velikog broja problema s kojima se suočavaju domorodačke grupe u Bocvani, te kao najbolji primjer daje izbacivanje Bušmena iz Rezervata prirode središnjeg Kalaharija (CKGR).
Jezici
Službeni jezik je engleski, ali je raširen i Tswana. Tswana pripada grupi Bantu jezika gdje se prefiksi koriste češće nego u drugim jezicima, kao npr. za obilježavanje imeničkih klasa. Naprimjer, prefiks Bo označava državu, Ba narod, Mo (jednu) osobu, a Se jezik - Botswana je država, Batswana ime naroda, Motswana jedan pripadnik tog naroda, a Setswana ime jezika. Osim Tswane pričaju se i Kalanga (sekalanga), Sarwa (sesarwa), Ndebele, Kgalagadi, Tswapong, !Xóõ, Yeyi, te u nekim područjima i Afrikaans.
Religija
Oko 77% stanovništva su kršćani. Anglikanci, metodisti, i Ujedinjena kongregacijska Crkva južne Afrike (UCCSA) čine većinu onih koji se izjašnjavaju kao kršćani. Prema popisu stanovništva iz 2001. ima i 5.000 muslimana (većinom iz Južne Azije), 3.000 Hindusa te 700 pripadnika Baháʼí vjere. Oko 20% ne pripada nijednoj religiji.
Vanjski linkovi
mini
Izvod
frame|160px|Pravac L tangira funkciju f u tački P čija derivacija odgovara nagibu pravca L u tački P
U matematici, derivacija ili izvod funkcije skupa sa integralnim računom glavne su osnove infinitezimalnog računa koji ima široku primjenu u svim naučnim i mnogim drugim područjima gdje je potreban proračun razvoja funkcije u odredjenom intervalu npr. u matematici derivacija je nagib pravca u odredjenom intervalu, u ekonomiji npr. rast inflacije u odredjenom vremenu, u fizici derivacijom vremena dobijemo trenutnu brzinu.
Geometrijsko značenje
U geometrijskom smislu derivacija funkcije f je omjer nagiba pravca u odredjenoj tački x_0 odnosno koeficijent smjera pravca odnosno tangenta na funkciju f u tački čije su koordinate
Koeficijent smjera pravca = m
odnosno
jer
Datoteka:Ableitung.png‎
Konačna formula:
Koeficijent smjera pravca usko je povezan sa derivacijom iz razloga što kada interval x_2-x_1=h počne težiti nuli, odnosno graničnoj vrijednosti (limesu) toliko se približi nuli da postane infinitezimalno minimalan, dobijamo derivaciju f u tački (x_0,f(x)).
Paget Brewster
Paget Brewster američka je glumica i pjevačica. Rođena je 10. 3. 1969. u mjestu Concord, Massachusetts. Poznata je po ulozi FBI-jeve agentice Emily Prentiss u CBS-ovoj kriminalističkoj seriji Zločinački umovi. U junu 2010. objavljeno je da će njena uloga biti reducirana u 6. sezoni ove serije. U martu 2011. Njen lik napustio je seriju. Međutim, 28. maja objavljeno je da se vraća u 7. sezoni kao redovan član postave.
Karijera
Brewster je prvi put privukla pažnju na sebe ulogom Joeyeve, a zatim Chandlerove djevojke Kathy u 4. sezoni Prijatelja. Imala je i jedan talk-show u San Francisku, ali on nije bio dugog vijeka. Glumila je u seriji Andy Richter Controls the Universe, a pojavila se i u ulozi Beth Huffstodt u seriji Huff, koja se emitirala od 2004. do 2006. Na filmu je glumila Gđu Neuništivu, glavnu žensku ulogu u niskobudžetnoj komediji Jamesa Gunna The Specials iz 2000. godine u produkciji Showtimea. Glumila je i Amy Pierson, profesoricu infinitezimalnog i diferencijalnog računa koja se bojala vode, u filmu The Big Bad Swim (nezavisna produkcija), koji je premijerno prikazan 2006. na festivalu Tribeca.
2005. počela je raditi i na animiranoj seriji Harvey Birdman, Attorney at Law, u kojoj posuđuje glas Judy Sebben/Djevojci-ptici.
30. 3. 2006. u šouu Conana O'Briena Brewster je otkrila da je primila rukom pisanu poruku u kojoj je navedeno kako bi Hugh Hefner volio da ona pozira za Playboy. Ozbiljno je razmatrala tu ponudu, ali ju je na kraju odbila radi karijere, iako su joj roditelji dozvolili, a i ona sama je rekla kako Playboy cijeni više od drugih magazina, poput Maxima ili FHM-a. Međutim, fotografirala je druge modele za stranicu SuicideGirls.com. Prethodno je bila poznata kao retro pin-up model u području Los Angelesa, ali i kao retro fotografkinja.
Krvava Peč
mini|280px|Krvava Peč, rimokatolička crkva "Sv. Lenart" Krvava Peč je naseljeno mjesto u sastavu općine Velike Lašče, regija Srednja Slovenija, Slovenija.
Historija
Do teritorijalne reorganizacije u Sloveniji nalazila se u sastavu grada Ljubljane, odn. stare općine Vič–Rudnik.
Stanovništvo
Na popisu stanovništva 2011. godine, Krvava Peč je imala 21 stanovnika.
NGC 2536
NGC 2536 (također poznat kao Arp 82, MCG 4-20-5 i PGC 22958) je prečkasta spiralna galaksija koja je udaljena oko 189 miliona sg od Zemlje i nalazi se u sazviježđu Rak. Najveći prečnik je 0,80 (44 hiljade sg) a najmanji 0,4 uglovnih minuta (22 hiljade sg). Prvo otkriće je napravio Jean Marie Edouard Stephan 22. januara 1877. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
IC 692
Najbliži NGC/IC objekti
Sljedeći spisak sadrži deset najbližih NGC/IC objekata.
Država
mini|desno|200px|Levijatan: djelo o društvu i legitimnom vladanju Država je u društvenim naukama obavezujuća politička institucija centralizovane vlasti i organizacija društva koja posjeduje monopol legitimnog korištenja sile na određenoj teritoriji. Prema međunarodnom pravu i međunarodnim odnosima, država obično označava politički subjekt koji je suveren, tj. nije podložan nikakvoj višoj političkoj vlasti.
Etimologija
U bosanskom jeziku riječ država potiče od glagola držati: vladar ili vlada drži pod svojom vlašću teritoriju i njeno stanovništvo. Riječi zemlja i država u bosanskom jeziku često imaju isto značenje, iako je po definiciji zemlja samo geografski pojam. U mnogim drugim jezicima naziv za državu je izveden od latinskog status (na bosanskom stanje, status): italijanski stato, engleski state, španski estado, njemački Staat, itd.
O državi
Član 1. Montevidejske konvencije navodi općeprihvaćene pravne kriterije za državu : "Država, kao osoba prema međunarodnom pravu, mora imati sljedeće osobine: (a) stalno stanovništvo; (b) definiranu teritoriju; (c) vlast; i (d) sposobnost da stvara odnose s drugim državama." (Montevidejska konvencija je regionalna američka konvencija, ali načela iz ovog člana prihvaćena su posvuda kao precizan izraz običajnog međunarodnog prava.) Ipak, neki se pitaju jesu li ti kriteriji dovoljni.
Veliko pitanje je sukob između dvije teorije o priznavanju država: konstitutivne i deklarativne. Konstitutivna teorija kaže da država postoji samo ako je priznaju druge države. S druge strane, deklarativna teorija kaže da postojanje neke države ne zavisi od njenog priznavanja od strane drugih država. Koja teorija je ispravna? To je i danas kontroverzno pitanje u međunarodnom pravu. Praktičan primjer je urušavanje središnje vlasti u Somaliji početkom 1990ih godina: prema Konvenciji iz Montevidea, u tom slučaju država Somalija više ne postoji, a pritom stvorena republika Somaliland (koja sadrži jedan dio "bivše" Somalije) mogla bi ispunjavati kriterije za državnost. Međutim, tu samoproglašenu republiku nisu priznale druge države.
Drugo kontroverzno pitanje u političkoj filozofiji jest pitanje nastanka i osnovnih osobina države. Max Weber i Norbert Elias definirali su državu kao ustanovu koja ima monopol na legitimno nasilje u određenom geografskom području. Jedna od osnovnih osobina države je reguliranje vlasničkih prava, investicija, trgovine i tržišta roba (hrane, goriva itd.), pri čemu država obično koristi vlastitu valutu. Iako države sve više prenose te ovlasti na trgovinske saveze kao što su npr. NAFTA i Evropska Unija, to je uvijek kontroverzna odluka koja otvara pitanje jesu li ti savezi zapravo samo veće države. Disciplina političke privrede detaljnije izučava ta pitanja.
Činjenica je da mnoge države u određenoj mjeri zavise od moćnijih država i/ili dobrovoljno ulaze u veće političke sile, kao što su Ujedinjeni narodi, Evropska Unija, Svjetska trgovačka organizacija i druge međunarodne organizacije. Iako se mnoge države tako praktički stavljaju u podređen položaj, njihov položaj u odnosu na međunarodne organizacije ili moćnije države je ipak mnogo jači nego položaj državnih podjedinica u odnosu na državu.
U zadnje vrijeme sve više raste moć naddržavnih ustanova. Zato mnogi ljudi (pogotovo oni koji zastupaju konstitutivnu teoriju međunarodnog prava) odbacuju pojam suvereniteta kao nešto zastarjelo i gledaju na državu samo kao na jedinicu političke podjele planete.
Teorije o nastanku države
Mnogi teoretičari države i prava, sociolozi i filozofi su dali svoje teorije i mišljenja o načinu formiranja prvih država. Iako se ni za jednu teoriju ne može reći da je najtačnija, sve se slažu oko jedne stvari, a to je da država i pravo nisu nastale u jednom momentu u ljudskoj historiji, već da su rezultat dugotrajnog procesa.
Malter
mini|desno|200px|Cigle povezane malterom
Malter je vezivni materijal koji nastaje miješanjem osnovnog veziva (kao što su cement ili razne vrste kreča), vode i agregata/pijeska. Osnovna razlika između maltera i betona, osim u vezivima (tj. za beton koristimo samo cemente, a za maltere sva veziva i kombinacije istih) je u agregatu koji se koristi.
Simetrično neprekidna funkcija
U matematici, funkcija je simetrično neprekidna u tački x ako je
Uobičajna definicija neprekidnosti implicira simetričnu neprekidnost, ali obrnuto ne vrijedi.
Lađanica
Lađanica je naseljeno mjesto u općini Konjic, Bosna i Hercegovina.
Josip Burušić
Josip Burušić (Gradačac, 1969.) je bosanskohercegovačko-hrvatski naučnik, psiholog.
Biografija
Djetinjstvo i mladost provodi u Modriči. Studij psihologije je započeo na Univerzitetu u Sarajevu. Doktorirao je na Univerzitetu u Zagrebu društvene nauke, oblast psihologija 2003. godine (naslov disertacije je bio: "Individualne razlike i stilovi samopredstavljanja"). Saradnik je Instituta društvenih nauka "Ivo Pilar" u Zagrebu.
Naučni rad
Područja njegovog naučnog rada uključuju psihologiju ličnosti, metodologiju istraživanja, psihologiju interpersonalnih odnosa, te psihologiju samopredstavljanja. Nosioc kolegija "Psihologija ličnosti II", "Teorijski sistemi u psihologiji" i "Psihologija menadžmenta", te saradnik na kolegiju "Istraživačke metode I i II" na Studiju psihologije Hrvatskih studija Univerziteta u Zagrebu naučnim skupovima.
Član jedne hrvatske i jedne inozemne naučne organizacije.
Prstenasti hromosom
Prstenasti hromosom je aberantni hromosom čiji su krajevi spojeni i formiraju prsten. Prstenaste hromozome prvi je otkrio Lilian Vaughan Morgan, 1926. Prstenasti hromosom označava se simbolom r u ljudskoj genetici i R u genetici roda Drosophila. Prstenasti hromosomi se mogu formirati u ćelijama nakon genetičkog oštećenja mutagenima kao što je zračenje, ali mogu nastati i spontano tokom razvoja.
Formiranje
Da bi hromosom formirao prsten, obično mu nedostaju oba kraja, što omogućava da seoštećeni krajevi međusobno spoje. U rijetkim slučajevima, telomere na krajevima hromosoma spajaju se bez ikakvog gubitka genetičkog materijala, što rezultira normalnim fenotipom.
Kompleksna preuređivanja, uključujući segmentne mikrodelecije i mikroduplikacije, javljaju se u brojnim prstenastim hromofomima, dajući važne tragove u vezi sa mehanizmima njihovog formiranja.
Mogu se formirati i mali suvišni prstenovi, što rezultira djelimičnom trisomijom.
Prstenasti hromosomi su nestabilni tokom ćelijske diobe i mogu formirati međusobno povezane ili spojene prstenove.
Povezani sindromi
Ljudski genetički poremećaji mogu biti uzrokovani formiranjem prstenastog hromosoma. Iako su vrlo rijetki, pronađeni su u svim ljudskim hromosomima. Simptomi uočeni kod pacijenata koji nose prstenaste hromosome vjerojatnije su uzrokovani delecijama gena u telomernim regijama zahvaćenih hromosoma, prije nego formiranjem same prstenaste strukture. Skoro svi sindromi prstenastih hromosoma obilježeni su značajni kašnjenjem rasta.
Prstenasti hromosomi mogu biti nasljedni ili sporadični. Na ozbiljnost stanja utiču česti mozaicizmi. Na ozbiljnost također utiče lokacija fuzije, zbog gubitka različitih količina genetičkog materijala sa hromosomskih krajeva.
Poremećaji koji proizlaze iz formiranja prstenastog hromozoma uključuju:
Košarkaški savez Bosne i Hercegovine
Košarkaški savez Bosne i Hercegovine ili skraćeno KSBiH je krovna košarkaška organizacija u Bosni i Hercegovini. Sva zvanična takmičenja u BiH se organizuju kroz KSBiH.
Historija
Košarkaški Savez Bosne i Hercegovine osnovan je 3. aprila 1950. godine. 1993. godine KS BiH je primljen u punopravno članstvo Međunarodne košarkaške federacije – FIBA.
Simetrična derivacija
U matematici, simetrična derivacija je operacija koja se odnosi na običnu derivaciju.
Definisana je kao:
Funkcija je simberično diferencijabilna u tački x ako njena simetrična derivacija postoji u toj tački. Također je moguće pokazati da ako je funkcija diferencijabilna u tački, onda je i simetrično diferencijabilna, ali obrnuto ne važi. Najbolji primjer je apsolutna vrijednost funkcije f(x) = |x|, koja nije diferencijabilna u x = 0, ali je simetrično diferencijabilna sa simetričnom derivacijom 0.
NGC 5459
NGC 5459 (također poznat kao MCG 2-36-37, PGC 50215 i UGC 9005) je spiralna galaksija koja je udaljena oko 239 miliona sg od Zemlje i nalazi se u sazviježđu Volar. Najveći prečnik je 1,10 (76 hiljada sg) a najmanji 1,0 uglovnih minuta (69 hiljada sg). Prvo otkriće je napravio Lewis Swift 23. marta 1887. godine.
Najbliži NGC/IC objekti
Sljedeći spisak sadrži deset najbližih NGC/IC objekata.
NGC 3968
NGC 3968 (također poznat kao IRAS 11529+1214, MCG 2-30-45, PGC 37429 i UGC 6895) je prečkasta spiralna galaksija koja je udaljena oko 294 miliona sg od Zemlje i nalazi se u sazviježđu Lav. Najveći prečnik je 2,70 (231 hiljada sg) a najmanji 1,9 uglovnih minuta (162 hiljade sg). Prvo otkriće je napravio John Frederick William Herschel 17. aprila 1784. godine.
Francuska revolucija
mini|Osvajanje Bastilje Francuska revolucija bio je period dalekosežnih društvenih i političkih nemira u Francuskoj od 1789. do 1799. godine i bio je dijelom prenesen na Napoleona tokom kasnijeg proširenja Francuskog carstva. Revolucija je zbacila monarhiju i uspostavila republiku nakon nasilnog perioda političkih prevrtanja koje je na kraju kulminiralo Napoleonovom diktaturom koja je dovela mnoge principe u Zapadnu evropu i šire. Inspirisana liberalnim i radikalnim idejama, Francuska revolucija je temeljno promijenila tok moderne historije izazivajući globalni pad apsolutnih monarhija koje su zamijenjene republikama i liberalnim demokratijama. Preko Revolucionarnih ratova, Francuska revolucija je pokrenula talas globalnih sukoba od Kariba do Bliskog istoka. Historičari je smatraju jednim od najvažnijih događaja u ljudskoj historiji.